1 ปีฝึกงานที่ Wisesight
Published: 2020-07-27 03:38:43

สวัสดีครับ เนื่องจากช่วงนี้เป็นช่วงพึ่งผ่านการฝึกงานมาพอดี เลยจะลองเขียนทบทวบเกี่ยวกับการฝึกงานที่ Wisesight 1 ปีที่ผ่านมาดูครับ ( ครั้งแรกในชีวิต 😄 )

## ทำไมถึงได้มาฝึกงานที่นี้

ต้องย้อนกลับไปช่วงที่เรียน ปี 2–3 ในทุกๆปีที่ผมเรียนจะมีพี่จาก Wisesight (Thoth Zocial ณ ตอนนั้น) สองคนไปสอนที่มหาวิทยาลัยคือพี่นัทและพี่พร ทำให้เริ่มมีความสนใจ บวกกับมีพี่ปอซึ่งเป็นรุ่นพี่ที่มหาวิทยาลัยแนะนำมาด้วย ผมเลยเลือกที่จะมาฝึกงานที่นี้ครับ หรือว่าง่ายๆก็คือตามไอดอลแหละครับ 555555

ต้องบอกก่อนว่า 1 ปีที่ผ่านมาประกอบไปด้วยการฝึกสหกิจ 4 เดือน และทำโปรเจคจบ 8 เดือนรวมเป็น 1 ปี แต่ผมจะขอเรียกรวมๆว่า ฝึกงาน น้ะครับเพราะตลอดเวลาผมรู้สึกเหมือนฝึกอะไรใหม่ๆ และพัฒนาเรื่อยๆตลอดเวลา

## เริ่มฝึกงานวันแรก

ด้วยความที่เป็นเด็กต่างจังหวัด ไม่เคยเดินทางในกรุงเทพเลยทำให้  ป๊อด ๆ หน่อยครับ บอกเลยว่าคืนนั้นนอนไม่หลับ แต่ก็ยังมาได้ตามนัด 10.30 ขึ้นตึกมาแบบงง ๆ ออกลิฟต์หันซ้ายหันขวา แล้วก็เดินไปที่ Reception ก็ปกติครับพี่ HR ก็พาไปเซ็นเอกสาร บลา บลา บลา
เสร็จแล้วพี่ HR ก็พาไปส่งที่ทีม ซึ่งเป็นทีม S ครับเป็นทีม dev ทีมนึงครับ มาถึงที่ทีมก็เกร็ง ๆ แหละครับ แต่พี่ ๆ ก็ต้อนรับแบบอบอุ่น ๆ ด้วยการ Sprint Planning เลยครับ ผมก็เข้าไปด้วย และทำให้ผมได้เจอกับคำศัพท์แปลก ๆ เยอะจนทำให้ผมอุทานในใจเลยครับว่าพวกท่านคุยอะไรกันครับเนี่ยยย 😅 แต่ได้ลองแพลนการ์ดด้วยการตีคะแนนของการ์ดด้วยนะ สนุกดีครับ เอาจริงตอนนั้นคิดอะไรไม่ออกหรอกครับไม่รู้เลยสักอย่างพี่ ๆ ก็บอกตามฟิลลิ่งไป งี้ก็ได้หรอครับ 😅

![Alt Text](https://dev-to-uploads.s3.amazonaws.com/i/0h5y4enln55doa19n22d.jpg)

หลังจากที่ได้เห็นทีมทำ Sprint Planning ในวันนั้นทำให้รู้เลยว่าแพลนจริง ๆ มันก็เหนื่อยเหมือนกันนะเนี้ย

## รับโปรเจคสหกิจ

จากวันนั้นก็นั่งดูพี่ ๆ ทำงาน และซึมซับมาเรื่อย ๆ จนได้รับโปรเจค ๆ นึงครับเนื่องจากว่าต้องมีงานที่สามารถไปส่งที่มอได้ พี่โจ้ซึ่งเป็น Lead Team จึงหาโปรเจคให้ทำและได้โปรเจค ๆ นึง ความรู้สึกตอนนั้นแบบว่าว้าวมากสำหรับผม รู้สึกว่าน่าทำมากเลยครับตอนนั้นไฟในหัวใจลุกโชนมาก  🔥 แต่ ๆ ๆ ด้วยความที่สกิลที่มีอันน้อยนิด ยอมรับว่าไม่ค่อยได้ฝึกฝนนอกเหนือจากบทเรียนในห้องเลย ทำให้ตอนนั้นนั่งศึกษา VueJS และ NodeJS ในการทำโปรเจคครั้งนี้

ด้วยความที่ผมไม่เคยเริ่มศึกษาอะไรด้วยตัวเองเท่าไหร่ จากเดิมที่อาจารย์สอนมาตลอด ผมบอกได้เลยว่าค่อนข้าง Survival มากครับในการศึกษาครั้งนี้ เพราะพี่ ๆในทีมก็ต้องทำงานและต้องโฟกัสงานอยู่เหมือนกัน ผมเลยไม่กล้าที่จะถามพี่ ๆในทีมเพราะกลัวจะรบกวน สถานการณ์บีบบังคับให้ด้น ๆ ไปด้วยตัวเองซะส่วนใหญ่ แต่สุดท้ายพี่ ๆ ก็จะคอยทดสอบความเข้าใจในการศึกษาของผมอยู่เรื่อย ๆ แนะนำแล้วก็ชี้เป้าว่าควรไปดูตรงนั้นตรงนี้ ขอบคุณพี่ ๆ มากจริง ๆ ครับ 😍

## ระหว่างทำโปรเจคช่วงสหกิจ

ก็ได้ทำตาม Agile Process อยู่ตลอดครับ โดยมีพี่ ๆ ในทีมคอยแนะนำตลอดเวลา และตลอด process ทำให้ไม่ได้รู้สึกว่าทำโปรเจคอยู่คนเดียวครับ จนแป๊บๆ ก็จะจบลงแล้วครับ ทั้งสนุกและพัฒนาตัวเองจากวันแรกเยอะมากครับ ผมเลยตัดสินใจว่าจะทำโปรเจคที่นี่ต่อ เลยบอกพี่ ๆ ในทีม พี่ ๆ ก็โอเคครับอยู่ได้จากนั้น

## สัญญา contact กับสมาชิกคนที่สองของทีม VENOM และโปรเจคจบ

ช่วงนี้เป็นช่วงที่ต้องเริ่มโปรเจคจบ ตอนนั้นมีข้อเสนอนึงจากพี่ปุ้นเป็นการย้ายทีมไปอยู่ทีม VENOM ใช่ครับลำบากใจมาก แต่ตอนนั้นสิ่งที่คิดคือผมอาจจะช่วยอะไรพี่ปุ้นได้บ้างเพราะตอนนั้นทีม VENOM มีแค่พี่ปุ้นคนเดียว อันนี้ผมก็ไม่แน่ใจนะครับว่าเรียกทีมได้ไง (หยอก ๆ) ซึ่งเมื่อเข้ามาก็ได้ช่วยได้บ้างในช่วงแรก ๆ หลัก ๆ ก็เขียน Python กับ NodeJS

**Redsmith Toolkit** เป็นงานแรกที่ได้ทำกับทีมเลยครับ สนุกดีครับเขียนด้วย Python ใน Google Colab เป็นเหมือน Internal Tools ให้คนในบริษัทใช้

**Senior Project** ระหว่างฝึกงานก็ทำโปรเจคจบของตัวเองไปด้วย ตอนแรกที่คิดไว้ก็ชิล ๆ แหละครับแต่หลัง ๆ ก็ปั่นข้ามคืนเอาเรื่องเหมือนกันเพราะ โปรเจคจบเนี่ยต้องบอกว่าผมผิดเองที่หลุดโฟกัสไปพอสมควร ไม่ใช่ว่าผมชะล่าใจอะไรหรอกครับ ผมแค่ใช้ process DDD (Deadline Driven Development) หยอก ๆ ครับฮ่า ๆ ผมชะล่าใจนั่นแหละ

**Redsmith API** เป็นงานที่สองครับ เขียนด้วย NodeJS โดยเขียนแบบ Clean Architecture โดยให้พี่นัทเป็นคนคอยสอนและพี่ปุ้นเป็นตัวตั้งตัวตี เป็นงานที่เหมือนทำให้ผมได้จัดการกับความคิดตัวเองใหม่เกี่ยวกับการเขียนโค้ดเลยครับ เพราะจากเดิมผมจะขึ้นโปรเจคแต่ละครั้งไม่เคยคิดถึงเรื่องโครงสร้างของโปรเจคเท่าไหร่เลยทำให้โค้ดเป็นสปาเก็ตตี้และแก้ไขยากมาก มาตอนนี้ก็ต้องนั้งคิดแล้วครับจะเขียนอะไรแต่ละที่เนี่ย คิดหนักครับตอนเขียนแต่จัดการง่าย ถือว่าคุ้มครับเป็นอะไรที่ดีมาก ๆ โดยเฉพาะตอน unit test ครับเขียนง่ายมากเอาจริง ๆ ผมก็ไม่เคยเขียน unit test มาจริง ๆ จัง ๆ แต่รู้สึกได้ว่าง่ายจริง ๆ ครับ Dependencies น้อยมาก ๆ

**สมาชิกคนที่สาม** เป็นช่วงที่ผมฝึกงานมาได้สักประมาน 9–10 เดือนก็มีพี่สมาชิกคนที่สามของทีมเข้ามาสักทีครับ (พี่เซม) ต้องบอกว่ามาได้ตรงจังหวะมากครับเพราะมีงานใหญ่เข้าทีมพอดี เป็นโปรเจคที่เน้น Frontend เป็นหลักครับเพราะหลังบ้านมีครบทุกอย่างแล้วแต่ก็มีแตะบ้างนิด ๆ หน่อย ๆ หลัก ๆ ของระบบก็แค่ดึง data ที่มีอยู่แล้วมาแสดงในรูปแบบต่าง ๆ ครับ 

สิ่งที่ยากสำหรับผมก็น่าจะเป็นการ Query ElasticSearch ต้องบอกว่า งมอยู่สักพักทั้ง ๆ ที่พี่ปุ้นเคยสอนไปแล้วทีนึงครับ แต่ผมงมจนแบบเออต้องลอง Query ดูแล้วหละ เลยไปบอกพี่ลัทกับพี่ปอให้ช่วยช่วงนั้นก็เป็นช่วงที่ Work from home อย่างเจ้มจ้น โดยผมก็โดดไปที่ห้อง (discord) ของทีมพี่ลัท ซึ่งตอนนั้นมีแค่พี่ลัทและพี่ปออยู่ แต่สิ่งที่ผมได้คือ repository อันนึงที่รัน elastic บน local และ data ไว้สำหรับใช้ลอง query ชุดนึง พร้อมหนึ่งจากพี่ลัทว่า “อะลองไป clone project ลงมาทำตาม Readme ที่เหลือก็ google เอานะ” ขอบคุณครับเพ่! ลองไปลองมาก็ได้นะใช้เวลาไปตั้งสองวันสุดท้ายก็ทำงานได้แบบไม่ติดอะไรละครับ

**สมาชิกคนที่สี่** ทีมเริ่มมีคนเยอะแล้วววว เป็นอีกหนึ่งคนที่มาได้จังหวะมากเพราะมาจังหวะที่ทีมกำลังเก็บรายละเอียดของงานและ ได้ทำโปรเจคใหม่อีกตัว เป็นงานที่จะได้ทำร่วมกับพี่นัทครั้งแรกด้วยตื่นเต้นหน่อย ๆ ครับ เป็นงานที่ได้เล่นของใหม่อีกแล้วคือ Typescript แต่ตอนนี้ยังไม่ได้จับต้องเพราะเหมือนว่าพี่นัทออกตัวมาก่อนแล้ว ตั้งแต่ทีมยังทำโปรเจคเดิมอยู่ทำให้ตอนนี้ได้แตะแค่ Frontend ครับแต่ก็พึ่งเริ่มต้นของโปรเจคคิดว่ามีอะไรให้เจออีกเยอะครับโปรเจคนี้

**และแล้วก็ถึง ณ ตอนนี้ครับปัจจุบันที่ผมนั้งเขียนอยู่ 22 Jun 2020**
เอาตรงๆ ผมค่อนข้างตื่นเต้นนิดนึงพยายามนึกถึงเหตุการณ์ต่างๆตั้งแต่ต้นจนจบ อาจลืมช่วงแรกๆ ไปบ้างแล้วว่าทำวีรกรรมอะไรไว้บ้างแต่ อย่างน้อย ๆ ผมยังจำได้ว่าพี่ทุกคนดีกับผมมาก เอาเป็นว่าผมขอขอบคุณพี่ ๆ ทุกคนครับที่ช่วยซัพพอร์ตผมมาตลอด ดีใจแล้วก็ขอบคุณตัวเองมากที่เลือกมาเก็บเกี่ยวประสบการณ์ที่นี่ ถ้าผมผิดพลาดประการใด ผมก็ต้องขออภัยมา ณ ที่นี้ด้วยหากอ่านแล้วชอบใจ๊ชอบใจ พอก่อน ๆ ฮ่า ๆ ขอบคุณทุก ๆ คนครับ

**เดี๋ยวๆ ยังมีเก็บตกนอกเหนือจากงาน**
อย่างที่บอกครับว่าดีใจมากที่ได้มาฝึกงานที่นี่ครับ เพราะนอกเหนือจากประสบการณ์การทำงาน และสกิลที่เพิ่มขึ้นแล้ว ยังมีกิจกรรมต่างๆทีทำกันนอกเวลางานอีกครับ เช่น ๆ ๆ

**เล่นเกม**
อย่างที่เห็นในภาพครับบางวันก็จะเล่นเกมกันหลังเลิกงานบ้าง แต่ช่วงหลังมาก็จะบ่อยหน่อยครับ เพราะตอนนี้มีจัดแข่ง CSGO กันภายในด้วยครับเป็น League เลย จริงจังเอามากครับ ฮ่า ๆ

![Alt Text](https://dev-to-uploads.s3.amazonaws.com/i/a6ha22vu3fyqxlm9o0as.jpg)

**เล่นกีฬา**
หลัก ๆ ก็มีไปเตะแบต ตีบอล พ่าม ๆ เตะบอล ตีแบตกันซะส่วนใหญ่ครับสัปดาห์ละสองวัน แต่ ๆ ช่วงนี้เหมือนจะมี บาสเก็ตบอล แก๊งมาเพิ่มอีกหนึ่งแก๊งครับ
ส่วนตัวผมไปเคยไปเล่นแค่บอลครับ ส่วนใหญ่ก็เป็นพี่ ๆ ที่บริษัทที่ไปเล่นด้วยกันครับ เรามาออกกำลังกายเพื่อสุขภาพกัน ไม่จริงจังครับ ไม่เชื่อผมมีหลักฐานด้านล่าง
![Alt Text](https://dev-to-uploads.s3.amazonaws.com/i/lgpua16fq9m6izr5af69.jpg)

แต่ต้องขอบอกก่อนว่าที่บริษัทมีทีมฟุตบอลและส่งแข่งขันจริง ๆ ด้วยนะครับ และเป็นทีมที่บริหารพลังงานของสมาชิกในทีมได้ดีที่สุดใน Tournament แล้วครับเพราะ เราวิ่งเข้าวิ่งออกกันตลอดเวลา 55555 (เหนื่อยแหละเหนื่อยจริง ๆ)
![Alt Text](https://dev-to-uploads.s3.amazonaws.com/i/6i0q1dhybgv1ckexxs59.jpg)

นี่เป็นภาพหลักฐานเพื่อมายืนยันครับว่าเราเล่นบอลเพื่อสุขภาพจริง 😄 😄 😅
![Alt Text](https://dev-to-uploads.s3.amazonaws.com/i/686vcxx7jpzotgdiv4wa.jpg)

นอกเหนือจากนี้ก็ยังมีอีกหลายอย่าง ไม่ว่าจะเป็น บอร์ดเกม มีดงมีดื่มบ้าง เที่ยวต่างจังหวัดบ้างกับพี่ ๆ บ้าง

**สุดท้าย**
แล้วนี่ก็เป็นเรื่องทั้งหมดที่พยายามขุดออกมาเล่าครับ ภาพน้อยไม่ค่อยได้เก็บภาพด้วยครับ ขอบคุณครับ